Kadri Aavik

Kadri Aavik (sündinud 10. aprillil 1980) on eesti sotsioloog, veganluse aktivist ja blogija. Ta on  Tallinna Ülikooli sotsioloogia lektor. 

Aavik kaitses 2015 Tallinna Ülikoolis doktorikraadi. Tema doktoritöö oli teemal "Intersektsionaalne marginaliseeritus ja privilegeeritus Eesti tööturul: venekeelsete naiste ja eesti meeste töönarratiivide analüüs".  Tema uurimisteemad on sotsiaalne ebavõrdsus, feminism, veganlus, soosotsioloogia, töösotsioloogia ja kriitilised loomauuringud.

Haridus
1998 lõpetas Tallinna Mustamäe Gümnaasiumi. 
1998–2002 Tallinna Ülikool, põhikooli inglise keele õpetaja
2003–2004 Christian Albrechti ülikool, multimeedia (magister)
2006–2007 Kesk-Euroopa ülikool, soouuringud (magister)
2010–2015 Tallinna Ülikool, doktorantuur

Töökohad
2007–2013 Eesti Naisuurimus- ja Teabekeskus, projektijuht
2014–2015 Tallinna Ülikool, Rahvusvaheliste ja Sotsiaaluuringute Instituut, Sotsioloogia lektor
2015 Wollongongi Ülikool, sotsioloogia õppejõud 
Alates 2015 Tallinna Ülikooli ühiskonnateaduste instituudi sotsioloogia lektor
Alates 2018 Tallinna Ülikooli ühiskonnateaduste instituudi soosotsioloogia dotsent

Veganlus
Aavik on Eesti Vegan Selts MTÜ juhatuse liige. Ta hakkas 1998 taimetoitlaseks ja novembris 2005 sai temast vegan.  Ta peab blogi veganmaailm.com.

Teadustöid
Aavik, Kadri (2009). "Soo sotsiaalne konstrueerimine seitsmes Tallinna lasteaias". Ariadne Lõng: nais- ja meesuuringute ajakiri, 12−25. 
Hansson, Leeni; Aavik, Kadri (2012). "The effect of gender and ethnicity, and their interaction on work satisfaction and earnings in Estonia, 1993-2008". Studies of Transition States and Societies, 4 (2), 3−19. 
Kallas, K., Kaldur, K., Raudsepp, M., Roosalu, T., Aavik, K. (2013). "Võrdse kohtlemise edendamine ja teadlikkus Eestis." 
Aavik, Kadri (2015). "Intersectional Disadvantage and Privilege in the Estonian Labour Market: An Analysis of Work Narratives of Russian-Speaking Women and Estonian Men." (Tallinna Ülikool). Tallinn: Tallinna Ülikool. 
Aavik, Kadri (2015). "‘The most important decisions are made in the sauna’: the role of social capital in creating intersectional privilege in the career narratives of Estonian male managers." NORMA: International Journal for Masculinity Studies, 10 (1), 39−54.
Aavik, Kadri (2016). "Vaidlustades seksismi, toetades spetsietsismi: Eesti feministide arvamusi loomaõiguslusest ja selle seostest feminismiga läbi veganfeministliku perspektiivi." Ariadne Lõng: nais- ja meesuuringute ajakiri, 16 (1-2), 49−67. 
Aavik, Kadri; Roosalu, Triin; Kazjulja, Margarita; Mere, Laura; Kaal, Kerli; Raudsepp, Maaris (2016). "LGBTQ inimeste igapäevane toimetulek ja strateegilised valikud Eesti ühiskonnas." Tallinn: Soolise võrdõiguslikkuse ja võrdse kohtlemise voliniku kantselei. 
Aavik, Kadri; Uusma, Hannaliisa; Ümarik, Meril (2016). "Sooaspekt Eesti kutsehariduses: õpetajate, koolijuhtide ja haridusekspertide hoiakud." Kuurme, Tiiu; Papp, Ülle-Marike (Toim.). "Sugu ja haridus keeles ja meeles." Artiklikogumik (45−88). Tallinn: Eesti Naisteühenduste Ümarlaud.
Aavik, Kadri (2017). "The Animal Advocacy Movement in the Baltic Countries. An Intersectional Perspective on Membership."

Viited

Kirjandus
Kadri Aavik, Anniina Ljokkoi ja Minna Toots. "Vegan. Hooliv ja maitsev elu". Tammerraamat. 2015.

Välislingid 

 Kadri Aavik ETISes.

Eesti sotsioloogid
Eesti feministid
Taimetoitlased
Sündinud 1980